กระทู้ถามที่ ๔๔๓ ร.

เรื่อง ติดตามความคืบหน้าโครงการอ่างเก็บน้ำห้วยน้ำหนำ ตำบลแม่ลาหลวง อำเภอแม่ลาน้อย จังหวัดแม่ฮ่องสอน

กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามรัฐมนตรีว่าการกระทรวงเกษตรและสหกรณ์ ดังต่อไปนี้

ด้วยประชาชนส่วนใหญ่ในพื้นที่ตำบลแม่ลาหลวง อำเภอแม่ลาน้อย จังหวัดแม่ฮ่องสอน ประกอบอาชีพเกษตรกรรมมีรายได้หลักจากการขายสินค้าเกษตรโดยอาศัยแหล่งน้ำจากลำห้วยสาขาของลำน้ำแม่ลาหลวง และพบในฤดูแล้งจะขาดแคลนน้ำในการเพาะปลูกเพราะไม่มีแหล่งกักเก็บน้ำไว้ใช้ ประชาชนจึงร้องขอทางราชการช่วยพิจารณาหาทางช่วยเหลือและหน่วยงานที่เกี่ยวข้องคือกรมชลประทานได้จัดรายงานทำการศึกษาโครงการอ่างเก็บน้ำห้วยน้ำหนำในพื้นที่ข้างต้นเมื่อปี พ.ศ. ๒๕๔๖ โดยมอบหมายให้สำนักชลประทานที่ ๑ ดำเนินการตรวจสอบพื้นที่พบบริเวณที่ตั้งโครงการมีสภาพเป็นหุบเขาโดยลำห้วยน้ำหนำเป็นสาขาของลำน้ำแม่ลาหลวง ไหลผ่านกลางหุบเขามีสภาพน้ำไหลตลอดทั้งปี จากสภาพภูมิประเทศได้พิจารณาแล้วสามารถสร้างอ่างเก็บน้ำหนำปิดกั้นลำห้วยน้ำหนำ บริเวณบ้านสันติพัฒนาหมู่ที่ ๗ ตำบลแม่ลาหลวง อำเภอแม่ลาน้อย จังหวัดแม่ฮ่องสอน พิกัด ๔๗ QLA ๙๐๒-๔๗๕ระหว่าง ๔๕๔๖ -๑๑ ตามแผนที่มาตราส่วน ๑ : ๕๐,๐๐๐ ของกรมแผนที่ทหารบก อ่างเก็บน้ำไม่ได้เพียงเพื่อตอบสนองการเกษตรกรรมเท่านั้น ยังสนองความต้องการของประชาชนในเรื่องการใช้น้ำ เพื่อการอุปโภคบริโภค เป็นแหล่งแพร เฟาะละขยายพันธุ์สัตว์น้ำตลอดจนเป็นการอนุรักษ์และรักษาสภาพต้นนำสาธารณะธรรมชาติอีกด้วย จึงขอเรียนถามว่า

1. กราบวงเกษตรและสหกรณ์ และหน่วยงานที่เกี่ยวข้องได้พิจารณาดำเนินการบรรจุโครงการดังกล่าวข้างต้นไว้ในแผนของกราบวงเกษตรและสหกรณ์เพื่อขอจัดสรรงบประมาณแล้วหรือไม่อย่างไร เนื่องจากได้มีการศึกษาเรียบร้อยแล้วตั้งแต่ปี พ.ศ. ๒๕๔๖ ขอทราบรายละเอียด

๒. กระทรวงเกษตรและสหกรณ์จะสามารถดำเนินการโครงการดังกล่าวข้างต้นได้หรือไม่

มีปัญหาอุปสรรคที่เกี่ยวข้องกับองค์กรปกครองส่วนท้องถิ่นหรือไม่ อย่างไร ขอทราบรายละเอียด

ขอให้ตอบในราชกิจจานุเบกษา

ขอแสดงความนับถืออย่างยิ่ง
สมบัติ ยะสินธุ์
สมาชิกสภาผู้แทนราษฎร พรรคประชาธิปัตย์
จังหวัดแม่ฮ่องสอน

คำตอบกระทู้ถามที่ ๔๔๓ ร.

ของ นายสมบัติ ยะสินธุ์ สมาชิกสภาผู้แทนราษฎร พรรคประชาธิปัตย์ จังหวัดแม่ฮ่องสอน เรื่อง ติดตามความคืบหน้าโครงการอ่างเก็บน้ำห้วยน้ำหนำ ตำบลแม่ลาหลวง อำเภอแม่ลาน้อย จังหวัดแม่ฮ่องสอน

ข้าพเจ้า ร้อยเอก ธรมนัสส พรมหมเผ่า รัฐมนตรีว่าการกระทรวงเกษตรและสหกรณ์
ขอตอบกระทู้ถามของท่านสมาชิกผู้มีเกียรติ ดังนี้

คำถามข้อที่ ๑

กระทรวงเกษตรและสหกรณ์ และหน่วยงานที่เกี่ยวข้องได้พิจารณาดำเนินการบรรจุโครงการดังกล่าวข้างต้นไว้ในแผนของกระทรวงเกษตรและสหกรณ์เพื่อขอจัดสรรงบประมาณแล้วหรือไม่ อย่างไรเนื่องจากได้มีการศึกษาเรียบร้อยแล้วตั้งแต่ปี พ.ศ. ๒๕๔๖ ขอทราบรายละเอียด

คำตอบข้อที่ ๑

กระทรวงเกษตรและสหกรณ์ โดยกรมชลประทาน ขอเรียนว่า โครงการอ่างเก็บน้ำห้วยน้ำหนำตำบลม่วงอาหลวง อำเภอแม่ลาน้อย จังหวัดแม่ฮ่องสอน ได้จัดทำรายงานพิจารณาความเหมาะสมของโครงการสำรวจภูมิประเทศและออกแบบก่อสร้างแล้วเสร็จ ซึ่งปัจจุบันอยู่ระหว่างดำเนินการขออนุญาตใช้พื้นที่ป่าไม้ ทั้งนี้ หากมีความพร้อมทุกด้านแล้วจะเสนอขอรับการสนับสนุนงบประมาณมาเพื่อดำเนินการต่อไป

คำถามข้อที่ ๒

กระทรวงเกษตรและสหกรณ์ จะสามารถดำเนินการโครงการดังกล่าวข้างต้นได้หรือไม่มีปัญหาอุปสรรคที่เกี่ยวข้องกับองค์กรปกครองส่วนท้องถิ่นหรือไม่ อย่างไร ขอทราบรายละเอียด

คำตอบข้อที่ ๒

กระทรวงเกษตรและสหกรณ์ โดยกรมชลประทาน ขอเรียนว่า โครงการอ่างเก็บน้ำห้วยน้ำหนำตำบลม่วงอาหลวง อำเภอแม่ลาน้อย จังหวัดแม่ฮ่องสอน ได้จัดทำรายงานพิจารณาความเหมาะสมของโครงการสำรวจภูมิประเทศและออกแบบก่อสร้างแล้วเสร็จ ซึ่งปัจจุบันอยู่ระหว่างดำเนินการขออนุญาตใช้พื้นที่ป่าไม้ ทั้งนี้ หากมีความพร้อมทุกด้านแล้วจะเสนอขอรับการสนับสนุนงบประมาณมาเพื่อดำเนินการต่อไป และในการดำเนินงานกรมชลประทานไม่พบปัญหาและอุปสรรค กับองค์กรปกครองส่วนท้องถิ่นแต่อย่างใด